Willis Carto

Willis Allison Carto (født 17. juli 1926 i Fort Wayne, død 26. oktober 2015 i Virginia) var en amerikansk ytterliggående høyreradikal som var en betydelig figur innenfor den antisemittisk amerikanske ekstreme høyresiden. Selv beskrev han seg som populist og tilhenger av Thomas Jefferson, men han var hovedsakelig kjent for å fremme antisemittiske konspirasjonsteorier og Holocaust-benektelse.«Willis Carto» . Anti-Defamation League. 2009.

Carto ble i en periode betraktet som en av USAs mest innflytelsesrike politisk rasistteoretikere via den høyreekstreme Liberty Lobby («Frihetslobbyen»), en politisk organisasjon grunnlagt av Carto i 1958, som han selv beskrev som «en pressgruppe for patriotisme».Liberty Lobby 1987 U.S. Congress Handbook, 100th Congress (First Session) Liberty Lobby gikk konkurs i 2001, men Carto fortsatte med samme typen formidling i tilsvarende grupperinger. Han drev en gruppe som støttet raseskilletilhengeren George Wallace i dennes presidentkampanje i 1968. Denne gruppen ble grunnlaget for den høyreekstreme National Youth Alliance («Nasjonal ungdomsallianse»), opprettet av Carto samme år.FBI file on the National Youth Alliance Denne gruppen fremmet de ytterliggående politiske synspunktene til Francis Parker Yockey. Senere bidro han til å grunnlegge Populist Party som fungerte som valgplattform for hvite nasjonalister og Ku Klux Klan-medlemmer som blant annet David Duke i 1988 og Christian Identity-tilhengeren Bo Gritz i 1992.

Cartos ukeavis American Free Press fortsatte i samme ånd som Liberty Lobbys The Spotlight, og har hatt innlegg fra skribenter som blant annet Joe Sobran, James Traficant, Paul Craig Roberts og presidentkandidaten Ron Paul (som er blitt karakterisert som «gudfar for Tea Party-bevegelsen»).Smith, James F. (16. desember 2007): «Ron Paul's tea party for dollars». The Boston Globe. Arkivert fra den 22. september 2012. Avisen har fremmet gjentatte konspirasjonsteorier til Terrorangrepet 11. september 2001 og støttet presidentkandidater på den ytterliggående høyresiden, formulert som presidentkandidater som «støtter individuell frihet».«Paul Disowns Extremists’ Views but Doesn’t Disavow the Support» Blant Cartos mange andre prosjekter var også det revisjonistiske Institute for Historical Review som ble grunnlagt av Carto for å fremme ahistoriske forestillinger om Nazi-Tysklands dødsleirer. Det vil si nekte for alle fakta om nazismens folkemord på jøder og andre ofre.Other Holocaust deniers: Institute for Historical Review (IHR), Channel 4.

Han tjenestegjorde på Filippinene i den amerikanske hæren under andre verdenskrig og ble tildelt Purple Heart etter å ha blitt såret i av en snikskytter. Dette gav ham rett til å bli begravet på Æresgravlunden i Arlington, til tross for at han etter krigen uttalte offentlig at han hadde sloss på feil side og at Hitler burde ha vunnet krigen.

 Referanser 

 Litteratur 
 Coogan, Kevin (1999): Dreamer of the Day: Francis Parker Yockey and the Postwar Fascist International. Brooklyn, NY: Autonomedia.
 Michael, George (2008): Willis Carto and the American Far Right. Gainesville, FL: University Press of Florida.
 Mintz, Frank P. (1985): The Liberty Lobby and the American Right: Race, Conspiracy, and Culture. Westport, CT: Greenwood Press.

 Eksterne lenker 
 FAQ: Willis Carto & The Institute for Historical Review 
 Ron Paul Friends and Supporters
 ADL: Willis A. Carto: Fabricating History

Kategori:Personer fra Fort Wayne
Kategori:Aktivister fra USA
Kategori:Formidlere av konspirasjonsteorier
Kategori:Fascister
Kategori:Holocaustbenektelse
Kategori:Antisemittisme
Kategori:Høyreekstremisme
Kategori:Personer fra USA under andre verdenskrig